Օտար ատելություն

Օտար ատելություն (անգլ.՝ The Hate U Give), ռեժիսոր Ջորջ Թիլման Կրտսերի դրամատիկական ֆիլմը (ամերիկյան ֆիլմ), որ նկարահանվել է Էնջի Թոմասի համանուն վեպի հիման վրա։
Ֆիլմի համաշխարհային պրեմիերան կայացել է 2018 թվականի սեպտեմբերի 7-ին Տորոնտոյի միջազգային կինոփառատոնում։ ԱՄՆ-ի կինոթատրոններում ֆիլմի պրեմիերան կայացել է 2018 թվականի հոկտեմբերի 5-ին։


== Սյուժե ==
Ֆիլմի սյուժեն պտտվում է մասնավոր միջնակարգ դպրոցի սևամորթ աշակերտուհի, 16-ամյա Սթար Քարթերի շուրջ, ով դառնում է իր լավագույն ընկերոջ՝ Խալիլի սպանության վկան (այդ անզեն տղային սպանում է սպիտակամորթ ոստիկանը)։ Աղջիկը շարժվում է երկու աշխարհների միջև՝ աղքատ սևամորթների թաղամասի, ուր նա ապրում է և ծայրամասային նախապատրաստական դպրոցի, ուր հաճախում են ինքն ու իր եղբայրները։ Այս երկու աշխարհների հավասարակշռությունը խախտվում է, երբ Սթարը տեսնում է, թե ինչպես է իր մանկության ընկերը մահանում ոստիկանի ձեռքով։ Յուրաքանչյուրն ուզում է իմանալ, թե ինչ է կատարվել այդ գիշեր, և միակ մարդը, ով կարող է պատմել կատարվածի մասին, Սթարն է։ Բայց խնդիրն այն է, որ Սթարի պատմածը կարող է վտանգի տակ դնել իր և իր հարազատների կյանքը։ Այդուհանդերձ, նա, անտեսելով հետևանքները,  որոշում է պայքարել հանուն այն բանի, ինչին հավատում է։


== Դերերում ==
Ամանդլա Սթենբերգ - Սթար Քարթեր։
Ռեջինա Հոլլ - Լիզա Քարթեր (Սթարի մայրը)։
Ռասել Հորնսբի - Մեյվրիկ Քարթեր (Սթարի, Սևենի և Սեկանիի հայրը)։
Լամար Ջոնսոն - Սևեն Քարթեր (Քենիայի, Սթարի և Սեքանիի եղբայրը)։
Թի Ջեյ Ռայթ - Սեքանի Քարթեր (Սևենի ու Սթարի կրտսեր եղբայրը)
Էնթոնի Մաքի - թմրանյութերի վաճառքով զբաղվող տեղացի։
Էլջի Սմիթ - Խալիլ (Սթարի մանկության լավագույն ընկերը)։
Սաբրինա Քարփենթեր - Հեյլի (Սթարի դպրոցական ընկերուհիներից մեկը)։
Իսա Ռեյ - Էյփրիլ Օֆրա (ակտիվիստ, որը օգնում է Սթարին գտնելու արդարությունը)։
Քեյ Ջեյ Ապա — Քրիս - Սթարի ընկերը։
Common — Սթարի հորեղբայրը, ոստիկան։
Դոմինիկ Ֆիշբեք - Քենիա (Սևենի խորթ քույրն ու Սթարի ընկերուհին)
Մեգան Լոուլես - Մայա (Սթարի դպրոցական ընկերներից մեկը)
Թոնի Վոն - պարոն Լյուիս (այն թաղամասի խանութներից մեկի տերը, որտեղ ապրում է Սթարը)


== Արտադրություն ==
2016 թվականի մարտի 23-ին հայտնի դարձավ, որ Ամանդա Սթենբերգը խաղալու է Սթար Քարթերի դերը, Էնջի Թոմասի համանուն վեպի էկրանավորման մեջ, որի ռեժիսորը կլինի Ջորջ Թիլման կրտսերը, սցենարիստը՝ Օդրի Ուելսը, իսկ պրոդյուսերներ՝ Մարտի Բաուենն ու Վիկ Գոթֆրին։ 2017 թվականի օգոստոսի 1-ին դերասանական կազմին միացավ Ռասլ Հորնսբին, ով ֆիլմում կխաղա Սթարի և Սևենի հոր դերը, և Լամար Ջոնսոնը, ով կխաղա Սթարի եղբոր դերը։ Ռեջինա Հոլը օգոստոսի 3-ին ստանում է Լիզա Քարթերի՝ Սթարի մոր դերը, իսկ օգոստոսի 15-ին Էլջի Սմիթը ստանում է Հալիլի՝ Սթարի մանկության լավագույն ընկերոջ դերը։ Օգոստոսի 22-ին հայտարարվում է, որ երգիչ և դերասան Common-ը կխաղա Սթարի հորեղբոր դերը, որն աշխատում է ոստիկանությունում։
Օգոստոսի 23-ին դերասանական կազմին միացավ Իսա Ռեյը ակտիվիստի դերում, որն օգնում է Սթարին պատմել ամբողջ ճշմարտությունը։ Հաջորդ օրը հայտարարվում է, որ Սաբրինա Քարփենթերը խաղալու է Հելիի՝ Սթարի դպրոցական ընկերուհու դերը։ Սեպտեմբերի 12-ին պարզ դարձավ, որ թմրանյութերի վաճառքով զբաղվող տեղացու դերը խաղալու է Էնթոնի Մաքին, իսկ Սթարի ընկերոջ կերպարը՝ Կիան Լոուլին։
2018 թվականի փետրվարի 5-ին հայտարարվում է, որ Լոուլին հեռացվել է նկարահանումներից՝ կինոնկարում ռասայական վիրավորական արտահայտություններ օգտագործելու պատճառով, որի արդյունքում նրա դերը փոփոխվելու է, իսկ նրա մասնակցությամբ տեսարանները նորից են նկարահանվելու: 2018 թվականի ապրիլի 3-ին հայտնի դարձավ, որ Քեյ Ջեյ Ապան կփոխարինի Լոուլին Քրիսի դերում։


=== Նկարահանումներ ===
Հիմնական նկարահանումները սկսվել են 2017 թվականի սեպտեմբերի 12-ին Ջորջիա նահանգում՝ Ատլանտայում։


== Քննադատություն ==
Ֆիլմն արժանացել է կինոքննադատների հավանությանը, ովքեր բարձր են գնահատել Սթենբերգի խաղը։ Rotten Tomatoes կայքում ֆիլմն 205 գրախոսության հիմքի վրա ունի 97% վարկանիշ՝ 10-ից 8,12 միջին գնահատականով։ Metacritic կայքում ֆիլմն 44 գրախոսության հիմքի վրա ունի 100-ից 81 գնահատական, ինչը համապատասխանում է «համընդհանուր ճանաչում» կոչմանը։ CinemaScore կայքում հանդիսատեսը ֆիլմին տվել են A+ գնահատական՝ A+-ից մինչև F գնահատման համակարգով.


== Ծանոթագրություններ ==


== Արտաքին հղումներ ==
Чужая ненависть(անգլ.) ֆիլմը Internet Movie Database կայքում